Gelnica (okres)



Administratívne členenie

Mestá 
Gelnica

Obce 
HelcmanovceHenclováHrišovceJaklovceKluknavaKojšovMargecanyMníšek nad HnilcomNálepkovoPrakovceRichnavaSmolnícka HutaSmolníkStará VodaŠvedlárÚhornáVeľký FolkmarZávadkaŽakarovce

Demografia

Národnostné zloženie

Náboženské zloženie

Pozoruhodné údaje o obciach 
 Najstaršia: Margecany - rok 1235;
 Najmladšia: Smolnícka Huta a Stará Voda - rok 1828
 Najvyššie položená: Závadka - 827 m n. m.
 Najnižšie položená: Jaklovce a Margecany - 340 m n. m.
 Najmenší kataster: Stará Voda - 328 ha;
 Najväčší kataster: Švedlár - 8449 ha;

Geografická charakteristika 
Okres Gelnica – tzv. Hnilecká dolina sa nachádza v severozápadnej časti Košického samosprávneho kraja. Susedí s okresmi Rožňava, Spišská Nová Ves, Košice-okolie a Prešov. Charakter krajiny je členitý podhorský a horský. Z geomorfologického hľadiska územie patrí do oblastí Slovenské rudohorie, celku Volovské vrchy, podcelkov Hnilecké vrchy, Volovec, Zlatý stôl, Pipitka a Kojšovská hoľa. V malej časti územie patrí do celku Čierna hora, podcelkov Roháčka a Bujanovské vrchy, ktoré sa tiahnú po ľavom brehu Hornádu. 

Oblasť je tvorená kryštalickými horninami, ktoré sú bohaté na nerastné suroviny. Reliéf územia sa utváral po alpínskom vrásnení po spodnej kriede a pred staršími treťohorami. Miestami tvoria obal prvohôr hrubé súvrstvia svetlosivých vápencov a dolomitov vystupujúce na povrch, ktoré zvyšujú tvárnosť horstva. Sú v nich úzke, hlboko vrezané kaňonovité riečne doliny tvaru V, strmé bralnaté svahy i skalné útvary. Rudné ložiská sa využívali už v stredoveku, zaujímavé stopy po dávnom baníctve možno nájsť dodnes v podobe opustených šácht, háld alebo prepadlísk.

Územie patrí do povodia Hornádu, ale odvodňuje ho predovšetkým Hnilec (rieka) (52,5 km v okrese), ktorý sa pri Margecanoch vlieva do Hornádu. Významnejšími prítokmi Hnilca sú Smolník, Stará Voda, Kojšovský potok. Nadregionálny význam má priehrada Ružín, ležiaca vo východnej časti Hnileckej doliny, s prítokmi Hornád a Hnilec (rieka). Menšie umelé nádrže sa nachádzajú v katastroch obcí Jaklovce, Smolník a Gelnica.

Okres je najlesnatejším okresom v rámci SR s viac ako 74% lesnatosťou (436 km2). Nachádzajú sa tu lesné porasty v kategóriách hospodárskych a ochranných. V lesoch sú hlavnými hospodárskymi drevinami smrek obyčajný, jedľa biela a buk lesný. V severovýchodnej časti je hospodárskou drevinou aj borovica lesná, poddruh spišská. Zaujímavosťou je výskyt borovice horskej – kosodreviny a taktiež borovice limby.

Hospodárstvo okresu 
 Cesty I. triedy 0 km
 Cesty II. triedy 89,940 km
 Cesty III. triedy 41,537 km

Referencie

Pozri aj 

 Zoznam okresov na Slovensku
 Administratívne členenie Slovenska

Iné projekty

Externé odkazy 
 [ Okres Gelnica v Mestskej a obecnej štatistike ŠÚ SR]

Gelnica
Gelnica
 *